Noteikumu (grozījumu) projekts 22-TA-3561
Izdrukāts 29.07.2026. 21.53 - 1.0.VK Redakcija
Noteikumu (grozījumu) projekts 22-TA-3561
Izdrukāts 29.07.2026. 21.53 - 1.0.VK Redakcija
Ministru kabineta noteikumi Nr. 527
Rīgā 2024. gada 13. augustā (prot. Nr. 31 43. §)
Grozījumi Ministru kabineta 2008. gada 17. jūnija noteikumos Nr. 441 "Narkotisko un psihotropo vielu un zāļu iepirkšanas, saņemšanas, uzglabāšanas, izplatīšanas, izsniegšanas, uzskaites un iznīcināšanas kārtība zāļu un veterināro zāļu ražošanā, zāļu un veterināro zāļu lieltirgotavās un aptiekās"
Izdoti saskaņā ar Narkotisko un psihotropo vielu un zāļu, kā arī prekursoru likumīgās aprites likuma 37. panta 1., 2. un 3. punktu
· Izdarīt Ministru kabineta 2008. gada 17. jūnija noteikumos Nr. 441 "Narkotisko un psihotropo vielu un zāļu iepirkšanas, saņemšanas, uzglabāšanas, izplatīšanas, izsniegšanas, uzskaites un iznīcināšanas kārtība zāļu un veterināro zāļu ražošanā, zāļu un veterināro zāļu lieltirgotavās un aptiekās" (Latvijas Vēstnesis, 2008, 96. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Narkotisko un psihotropo vielu un zāļu, kā arī prekursoru likumīgās aprites likuma 37. panta 1., 2. un 3. punktu".
· 2. Izteikt 1. punktu šādā redakcijā:
· "1. Noteikumi nosaka kārtību, kādā vielas, zāles un veterinārās zāles, kas iekļautas Latvijā kontrolējamo narkotisko vielu, psihotropo vielu un prekursoru II un III sarakstā, saņem, iepērk, izplata, izsniedz, uzglabā, uzskaita un iznīcina (turpmāk – aprite) vielu, zāļu vai veterināro zāļu ražošanā, zāļu vai veterināro zāļu lieltirgotavā un aptiekā, izņemot veterināro aptieku."
· 3. Izteikt 26.3. apakšpunktu šādā redakcijā:
· "26.3. II un III sarakstā iekļautās vielas un zāles izplata tikai tām personām, kas saņēmušas šo noteikumu 2. punktā minēto speciālo atļauju (licenci), ārstniecības iestādēm, sociālās aprūpes institūcijām, veterinārajām aptiekām un veterinārmedicīniskās prakses iestādēm, kuras atbilstoši farmācijas un veterinārfarmācijas jomu regulējošiem normatīviem aktiem ir tiesīgas iegādāties II un III sarakstā iekļautās zāles, kā arī medicīniskiem un veterinārmedicīniskiem zinātniskiem pētījumiem personām, kas saņēmušas Zāļu valsts aģentūras izsniegtu atļauju I, II un III sarakstā iekļauto augu audzēšanai vai I, II un III sarakstā iekļauto vielu un zāļu apritei."
· 4. Izteikt 30. punktu šādā redakcijā:
· "30. Ārstniecības iestādei un sociālās aprūpes institūcijai aptieka II un III sarakstā iekļautās zāles izsniedz tikai pret pieprasījumu. Pavadzīmi noformē atbilstoši šo noteikumu 10. punktā un 26.1. apakšpunktā minētajām prasībām."
· 5. Izteikt 36. punktu šādā redakcijā:
· "36. Aptiekas vadītāja vai atbildīgās personas pienākums ir ziņot Veselības inspekcijai par viltotām receptēm, aizdomīgiem gadījumiem, kā arī tad, ja ir šaubas par nepamatotu II un III sarakstā iekļauto zāļu receptes izrakstīšanu vai attiecīgi ārstniecības iestādes, veterinārmedicīniskās prakses iestādes vai sociālās aprūpes institūcijas izrakstītu pieprasījumu. Veselības inspekcija nekavējoties informē Pārtikas un veterināro dienestu, ja ir šādi aizdomīgi gadījumi vai radušās šaubas par nepamatotu II un III sarakstā iekļauto dzīvnieku ārstēšanai paredzētu zāļu receptes vai veterinārmedicīniskās prakses iestādes pieprasījuma izrakstīšanu."
· 6. Izteikt 53. punktu šādā redakcijā:
· "53. Veselības inspekcija nekavējoties informē Pārtikas un veterināro dienestu, ja ir aizdomīgi gadījumi vai radušās šaubas par nepamatotu dzīvnieku ārstēšanai paredzēto II un III sarakstā iekļauto zāļu receptes vai veterinārmedicīniskās prakses iestādes pieprasījuma izrakstīšanu."

